กฎ กกฎ ก.ตร.ว่าด้วยหลักเกณฑ์และวิธีการคัดเลือกหรือการสอบแข่งขันบุคคลเพื่อบรรจุเข้ารับราชการเป็นข้าราชการตำรวจพ.ศ. ๒๕๔๗ อาศัยอำนาจตามความในมาตรา๓๑ (๒) และมาตรา ๕๐ แห่งพระราชบัญญัติตำรวจแห่งชาติ พ.ศ. ๒๕๔๗ มติ ก.ตร.ในการประชุม ครั้งที่ ๕/๒๕๔๗ เมื่อวันที่ ๒๑ เมษายน พ.ศ. ๒๕๔๗ และมติอนุกรรมการ ก.ตร. เกี่ยวกับตำแหน่ง ในการประชุม ครั้งที่ ๓/๒๕๔๗เมื่อวันที่ ๑๙ พฤษภาคม พ.ศ. ๒๕๔๗ ก.ตร. จึงออกกฎ ก.ตร. ไว้ ดังต่อไปนี้ข้อ ๑[๑] กฎ ก.ตร. นี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไปข้อ ๒วิธีการคัดเลือกหรือการสอบแข่งขันบุคคลเพื่อบรรจุเข้ารับราชการเป็นข้าราชการตำรวจให้ดำเนินการดังนี้(๑)วิธีการคัดเลือก ให้ผู้บัญชาการตำรวจแห่งชาติหรือผู้บังคับบัญชาที่ได้รับมอบอำนาจจากผู้บัญชาการตำรวจแรงชาติเป็นผู้ดำเนินการคัดเลือก โดยพิจารณาถึงความรู้ความสามารถ ความประพฤติ และหรือบุคลิกภาพให้เหมาะสมกับตำแหน่งที่จะบรรจุและแต่งตั้งทั้งนี้ อาจดำเนินการโดยวิธีสัมภาษณ์ วิธีสอบข้อเขียนวิธีสอบปฏิบัติ หรือวิธีอื่นใดวิธีหนึ่งหรือหลายวิธีก็ได้ตามความเหมาะสม ในการนี้อาจตั้งคณะกรรมการ กรรมการ หรือเจ้าหน้าที่ให้ดำเนินการในเรื่องต่าง ๆได้ตามความจำเป็น(๒)วิธีการสอบแข่งขันให้ดำเนินการดังนี้(ก) ให้ผู้บัญชาการตำรวจแห่งชาติหรือผู้บังคับบัญชาที่ได้รับมอบอำนาจจากผู้บัญชาการตำรวจแห่งชาติเป็นผู้ดำเนินการสอบแข่งขัน(ข)ให้ผู้ดำเนินการสอบแข่งขัน ตั้งข้าราชการตำรวจชั้นสัญญาบัตรเป็นคณะกรรมการดำเนินการสอบแข่งขันไม่น้อยกว่าสามคนโดยให้ตั้งกรรมการคนหนึ่งเป็นประธานกรรมการ(ค)คณะกรรมการดำเนินการสอบแข่งขัน อาจตั้งอนุกรรมการหรือเจ้าหน้าที่ดำเนินการในเรื่องที่เกี่ยวกับการสอบแข่งขันได้ตามความจำเป็น(ง)ให้คณะกรรมการดำเนินการสอบแข่งขันกำหนดวันเวลาสถานที่สอบและระเบียบเกี่ยวกับการสอบได้เท่าที่จำเป็นและไม่ขัดต่อหลักสูตรและวิธีดำเนินการเกี่ยวกับการสอบแข่งขันนี้แล้วให้ประธานกรรมการประกาศก่อนวันสอบไม่น้อยกว่าเจ็ดวัน(จ)หลักสูตรการสอบแข่งขัน มีรายละเอียด ดังต่อไปนี้๑)ภาคความรู้ความสามารถทั่วไปให้ทดสอบความรู้ความสามารถดังต่อไปนี้โดยวิธีสอบข้อเขียนโดยคำนึงถึงระดับความรู้ความสามารถที่ต้องการของตำแหน่งที่จะบรรจุและแต่งตั้งก)ความสามารถทั่วไปให้ทดสอบความสามารถในการคิดหาเหตุผลโดยใช้ข้อมูลหรือปัญหาทางสังคมหรือทางเศรษฐกิจ หรือทางอื่นที่เหมาะสมแก่การทดสอบความสามารถดังกล่าวทางใดทางหนึ่งหรือหลายทางก็ได้ ทั้งนี้เมื่อจะใช้ข้อมูลหรือปัญหาทางใดทดสอบความสามารถในการคิดหาเหตุผลให้ระบุไว้ในประกาศรับสมัครสอบด้วยข)ภาษาไทยให้ทดสอบความรู้และความสามารถในการใช้ภาษาโดยให้สรุปความและหรือตีความจากข้อความสั้น ๆหรือบทความ และให้พิจารณาเลือกใช้ภาษาในรูปแบบต่าง ๆ จากข้อความสั้น ๆ ประโยค กลุ่มคำ หรือคำหรือให้ทดสอบโดยรูปแบบอย่างอื่นที่เหมาะสมกับการทดสอบความรู้ความสามารถดังกล่าว๒)ภาคความรู้ความสามารถที่ใช้เฉพาะตำแหน่งให้ทดสอบความรู้ความสามารถในทางที่จะใช้ในการปฏิบัติงานในตำแหน่งที่จะบรรจุและแต่งตั้งโดยวิธีสอบข้อเขียนหรือให้ทดลองปฏิบัติงานหรือวิธีอื่นวิธีใดวิธีหนึ่งหรือหลายวิธีก็ได้ตามความเหมาะสม๓)ภาคความเหมาะสมกับตำแหน่งให้ประเมินบุคคลเพื่อพิจารณาความเหมาะสมกับตำแหน่งหน้าที่ที่จะบรรจุแต่งตั้งจากประวัติส่วนตัว ประวัติการศึกษาประวัติการทำงาน และพฤติกรรมที่ปรากฏทางอื่นของผู้เข้าสอบและจากการสัมภาษณ์ ทั้งนี้อาจใช้วิธีอื่นใดเพิ่มเติมอีกก็ได้ เพื่อพิจารณาความเหมาะสมในด้านต่าง ๆเช่นความรู้ที่อาจใช้เป็นประโยชน์ในการปฏิบัติงานในหน้าที่และความรู้ในเรื่องการรักษาความปลอดภัยแห่งชาติความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรม และคุณธรรมการปรับตัวเข้ากับผู้ร่วมงาน รวมทั้งสังคมและสิ่งแวดล้อม ความคิดริเริ่มสร้างสรรค์ปฏิภาณไหวพริบและบุคลิกภาพอย่างอื่น เป็นต้น(ฉ)ในการสอบแข่งขัน คณะกรรมการดำเนินการสอบแข่งขันจะกำหนดให้ผู้สมัครสอบสอบภาคความรู้ความสามารถทั่วไปหรือภาคความรู้ความสามารถที่ใช้เฉพาะตำแหน่งภาคใดภาคหนึ่งหรือทั้งสองภาคก่อนแล้วจึงให้ผู้สอบได้คะแนนตามเกณฑ์ที่กำหนดไว้ในข้อ ๒ (๓) (ฏ)สอบในภาคอื่นต่อไปก็ได้(ช)ให้ผู้ดำเนินการสอบแข่งขัน ประกาศรับสมัครสอบโดยระบุชื่อตำแหน่งที่จะบรรจุและแต่งตั้ง คุณสมบัติของผู้ที่มีสิทธิสมัครสอบเงินเดือนตามคุณวุฒิ วันเวลาและสถานที่รับสมัครและวิธีการสอบแข่งขันเกณฑ์การตัดสิน การประกาศรายชื่อผู้สอบแข่งขันได้และเรื่องอื่นที่ผู้สมัครสอบควรทราบ เช่น จะไม่รับโอนผู้สอบแข่งขันได้ เป็นต้นประกาศรับสมัครนั้นให้ปิดไว้ในที่เปิดเผย ณ สถานที่รับสมัครสอบหรือสถานที่ที่เหมาะสมก่อนวันเริ่มรับสมัครสอบไม่น้อยกว่าเจ็ดวันและจะประกาศทางวิทยุกระจายเสียง หรือสื่ออื่นใดตามความเหมาะสมก็ได้(ซ)ให้ผู้ดำเนินการสอบแข่งขัน จัดให้มีเจ้าหน้าที่รับสมัครสอบและกำหนดให้มีเวลารับสมัครไม่น้อยกว่าสิบห้าวันทำการในกรณีที่มีเหตุผลและควมจำเป็นตามที่คณะกรรมการดำเนินการสอบแข่งขันเสนอแนะผู้ดำเนินการสอบแข่งขันอาจประกาศขยายกำหนดเวลารับสมัครสอบได้ แต่ทั้งนี้เวลาที่ขยายต้องไม่น้อยกว่าสิบห้าวันทำการนับแต่วันถัดจากวันสุดท้ายของการรับสมัครสอบและต้องประกาศการขยายเวลานั้นก่อนวันปิดรับสมัครสอบครั้งนั้น(ฌ)ให้ผู้สมัครสอบเสียค่าธรรมเนียมสอบตามจำนวนที่ผู้ดำเนินการสอบกำหนดตามความเหมาะสมและค่าใช้จ่ายอื่นตามจำนวนที่หน่วยงานหรือส่วนราชการที่เกี่ยวข้องกำหนด(ญ) ให้ผู้ดำเนินการสอบแข่งขันประกาศรายชื่อผู้มีสิทธิเข้าสอบ ก่อนวันสอบไม่น้อยกว่าเจ็ดวัน(ฎ)ในกรณีที่ปรากฏว่ามีการทุจริตหรือส่อไปในทางทุจริตอันอาจจะทำให้เกิดความไม่เป็นธรรมในการสอบแข่งขันให้คณะกรรมการดำเนินการสอบแข่งขันรายงานให้ผู้ดำเนินการสอบแข่งขันทราบ เพื่อพิจารณาว่าจะสมควรยกเลิกการสอบครั้งนั้นทั้งหมดหรือจะพิจารณายกเลิกการสอบเฉพาะวิชาหรือเฉพาะภาคที่เกิดการทุจริตหรือส่อไปในทางทุจริตตามแต่จะเห็นสมควร ถ้าหากผู้ดำเนินการสอบแข่งขันให้ยกเลิกการสอบเฉพาะวิชาใดหรือเฉพาะภาคใดแล้ว ก็ให้ดำเนินการสอบเฉพาะวิชานั้นหรือเฉพาะภาคนั้นใหม่สำหรับผู้ที่มีส่วนเกี่ยวข้องกับการทุจริตหรือส่อไปในทางทุจริตไม่มีสิทธิเข้าสอบอีกต่อไปโดยให้ผู้ดำเนินการสอบประกาศแจ้งให้ผู้สมัครสอบทราบด้วย(ฏ)การตัดสินว่าผู้ใดเป็นผู้สอบแข่งขันได้ให้ถือเกณฑ์ว่าต้องเป็นผู้สอบได้คะแนนแต่ละภาคที่สอบตามหลักสูตรไม่ต่ำกว่าร้อยละ๖๐ ทั้งนี้ ให้คำนึงถึงหลักวิชาการวัดผลด้วย(ฐ)ให้คณะกรรมการดำเนินการสอบแข่งขัน รายงานผลการสอบต่อผู้ดำเนินการสอบแข่งขันเพื่อผู้ดำเนินการสอบแข่งขันจะได้ประกาศรายชื่อผู้สอบแข่งขันได้และดำเนินการเกี่ยวกับการบรรจุและแต่งตั้งต่อไป(ฒ)การประกาศรายชื่อผู้สอบแข่งขันได้ให้เรียงลำดับจากที่สอบได้คะแนนรวมสูงลงมาตามลำดับในกรณีที่มีผู้สอบได้คะแนนรวมเท่ากัน ให้ผู้สอบได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่าถ้าได้คะแนนภาคความเหมาะสมกับตำแหน่งเท่ากัน ให้ผู้สอบได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในลำดับที่สูงกว่าถ้าได้คะแนนภาคความรู้ความสามารถที่ใช้เฉพาะตำแหน่งเท่ากันให้ผู้ได้คะแนนภาษาไทยในภาคความรู้ความสามารถทั่วไปมากกว่าเป็นผู้อยู่ในลำดับที่สูงกว่าถ้ายังได้คะแนนเท่ากันอีกให้ผู้ที่สมัครสอบก่อนเป็นผู้อยู่ในลำดับที่สูงกว่าถ้าเวลาสมัครสอบพร้อมกันให้ใช้วิธีการจับฉลาก(ณ)ถ้ามีกรณีอย่างใดอย่างหนึ่งดังต่อไปนี้ให้หมดสิทธิในการบรรจุสำหรับการสอบแข่งขันในครั้งนั้น๑)ผู้นั้นได้ขอสละสิทธิในการบรรจุและแต่งตั้ง๒)ผู้นั้นไม่มารายงานตัวเพื่อรับการบรรจุและแต่งตั้งภายในเวลาที่ผู้ดำเนินการสอบแข่งขันหรือผู้มีอำนาจสั่งบรรจุกำหนดโดยมีหนังสือส่งทางไปรษณีย์ลงทะเบียนแจ้งให้ทราบกำหนดเวลาล่วงหน้าไม่น้อยกว่าสิบวันนับตั้งแต่วันที่ที่ทำการไปรษณีย์รับลงทะเบียน๓)ผู้นั้นมีเหตุที่ไม่อาจเข้าปฏิบัติหน้าที่ได้ตามกำหนดเวลาที่จะบรรจุและแต่งตั้งในตำแหน่งที่สอบได้ข้อ ๓การบรรจุบุคคลเข้ารับราชการเป็นข้าราชการตำรวจขั้นสัญญาบัตร ชั้นประทวน และชั้นพลตำรวจให้ใช้วิธีการ ดังต่อไปนี้(๑)การบรรจุบุคคลเป็นข้าราชการตำรวจชั้นพลตำรวจ หรือชั้นประทวนให้ได้รับเงินเดือนขั้นต่ำหรือตามที่ ก.ตร. กำหนดไว้ในกฎ ก.ตร.ว่าด้วยการได้รับเงินเดือนสูงกว่าขั้นต่ำของข้าราชการตำรวจชั้นพลตำรวจ ชั้นประทวนและชั้นสัญญาบัตรสำหรับชั้นพลตำรวจหรือชั้นประทวนที่เข้ารับการศึกษาหรือฝึกอบรมในสถานศึกษาของสำนักงานตำรวจแห่งชาติตามหลักสูตรที่สำนักงานตำรวจแห่งชาติกำหนดเพื่อแต่งตั้งเป็นข้าราชการตำรวจชั้นประทวนหรือชั้นสัญญาบัตรรับเงินเดือนตามคุณวุฒิ ให้ดำเนินการด้วยวิธีการคัดเลือกหรือการสอบแข่งขันกรณีใดจะใช้วิธีใดให้ผู้บัญชาการตำรวจแห่งชาติหรือผู้บังคับบัญชาที่ได้รับมอบอำนาจจากผู้บัญชาการตำรวจแห่งชาติเป็นผู้กำหนด[๒]หลักสูตรการศึกษาหรือการฝึกอบรมตามความในวรรคแรกให้สำนักงานตำรวจแห่งชาติพิจารณากำหนดโดยคำนึงถึงวัตถุประสงค์ในการสรรหาบุคคลเข้ารับราชการและพื้นความรู้ของผู้เข้ารับการศึกษาหรือผู้เข้ารับการฝึกอบรมดังนี้(ก)หลักสูตรการศึกษาสำหรับผู้ได้รับการบรรจุเข้ารับราชการเพื่อเข้ารับการศึกษาให้กำหนดหลักสูตรที่สร้างองค์ความรู้เสริมสร้างทักษะและปรับปรุงบุคลิกภาพในการปฏิบัติราชการ(ข)หลักสูตรการฝึกอบรมผู้ได้รับการบรรจุเข้ารับราชการในฐานะผู้สำเร็จการศึกษาได้รับประกาศนียบัตรอนุปริญญา หรือปริญญา ให้กำหนดหลักสูตรที่เสริมสร้างและปรับปรุงบุคลิกภาพเพื่อเพิ่มประสิทธิภาพและทักษะในการปฏิบัติงานนอกเหนือไปจากพื้นความรู้ที่ใช้บรรจุเข้ารับราชการหลักสูตรการศึกษาหรือการฝึกอบรมตาม(ก) และ (ข) ต้องได้รับความเห็นชอบจาก ก.ตร.ในระยะเริ่มแรกให้ถือว่าหลักสูตรการศึกษาและหลักสูตรการฝึกอบรมของสำนักงานตำรวจแห่งชาติตามที่มีอยู่เดิมเป็นหลักสูตรการศึกษาและหลักสูตรการฝึกอบรมที่ ก.ตร. ให้ความเห็นชอบไปพลางก่อน(๒)การบรรจุบุคคลเป็นข้าราชการตำรวจชั้นประทวนให้ได้รับเงินเดือนขั้นต่ำของชั้นประทวน เข้ารับการฝึกอบรมตามหลักสูตรที่สำนักงานตำรวจแห่งชาติกำหนดในข้อ ๓(๑) (ข) เพื่อเลื่อนให้ได้รับเงินเดือนตามคุณวุฒิ ให้ดำเนินการด้วยวิธีการคัดเลือก(๓)การบรรจุบุคคลผู้ได้รับประกาศนียบัตร อนุปริญญา หรือปริญญาเป็นข้าราชการตำรวจชั้นประทวน หรือชั้นสัญญาบัตร รับเงินเดือนตามคุณวุฒิให้ดำเนินการด้วยวิธีการสอบแข่งขันยกเว้นกรณีดังต่อไปนี้จะดำเนินการด้วยวิธีการคัดเลือกก็ได้(ก) ผู้สำเร็จการศึกษาได้รับประกาศนียบัตร อนุปริญญาหรือปริญญา ในสาขาวิชาที่ ก.ตร.กำหนดให้เป็นวุฒิที่ใช้คัดเลือกเพื่อบรรจุเข้ารับราชการตำรวจได้ประกาศนียบัตร อนุปริญญา หรือปริญญา ที่ ก.ตร.กำหนดให้เป็นวิชาชีพที่ขาดแคลนที่ ก.ตร. กำหนด ก่อนกฎ ก.ตร. นี้ใช้บังคับให้ถือเป็นวุฒิที่ใช้คัดเลือกเพื่อบรรจุเข้ารับราชการตำรวจได้ตามกฎ ก.ตร. นี้(ข)ผู้ที่ขึ้นบัญชีผู้สอบแข่งขันได้ ซึ่งคณะกรรมการข้าราชการพลเรือน (ก.พ.)หรือคณะกรรมการข้าราชการประเภทอื่น หรือส่วนราชการที่ได้รับมอบหมายจากคณะกรรมการข้าราชการพลเรือน(ก.พ.) หรือคณะกรรมการข้าราชการประเภทอื่น เป็นผู้ดำเนินการสอบแข่งขันหรือผู้ที่ผู้บัญชาการตำรวจแห่งชาติหรือผู้บังคับบัญชาที่ได้รับมอบอำนาจจากผู้บัญชาการตำรวจแห่งชาติให้เป็นผู้ดำเนินการคัดเลือกหรือสอบแข่งขันบุคคลเพื่อบรรจุเข้ารับราชการเป็นข้าราชการตำรวจประกาศรายชื่อให้เป็นผู้ได้รับคัดเลือกหรือผู้สอบแข่งขันได้ในลำดับสำรอง(ค)ผู้ได้รับทุนรัฐบาลไปศึกษาตามความต้องการของสำนักงานตำรวจแห่งชาติ(ง)[๓] การบรรจุทายาทของข้าราชการตำรวจผู้ปฏิบัติงานในหน้าที่ราชการที่เสียชีวิต หรือพิการหรือทุพพลภาพจนไม่สามารถปฏิบัติหน้าที่ราชการได้และถูกสั่งให้ออกจากราชการเพราะเหตุแห่งความพิการหรือทุพพลภาพนั้น(จ)กรณีที่มีเหตุพิเศษตามที่ ก.ตร. กำหนดการคัดเลือกหรือการสอบแข่งขันตามความในวรรคแรกไม่ตัดสิทธิข้าราชการตำรวจที่จะเข้ารับการคัดเลือกหรือการสอบแข่งขัน ทั้งนี้ข้าราชการตำรวจที่ได้รับการคัดเลือกหรือสอบแข่งขันได้ให้ดำเนินการแต่งตั้งตามมาตรา ๕๒ข้อ ๔ผู้ที่อยู่ระหว่างถูกสอบสวนพิจารณาทางวินัย หรือถูกฟ้องคดีอาญา หรือต้องหาว่ากระทำผิดอาญาให้เข้ารับการคัดเลือกหรือสอบแข่งขันตามข้อ ๓ ได้ผู้ที่ผ่านการคัดเลือกหรือสอบแข่งขันได้ตามข้อ ๓ (๓)ให้รอการบรรจุไว้ก่อน เมื่อการสอบสวนหรือการพิจารณาถึงที่สุดแล้วปรากฏว่าไม่มีกรณีการขาดคุณสมบัติหรือลักษณะต้องห้ามตามมาตรา ๔๘แห่งพระราชบัญญัติตำรวจแห่งชาติ พ.ศ. ๒๕๔๗ ให้ดำเนินการบรรจุได้ข้อ ๕ การคัดเลือกหรือการสอบแข่งขันที่ได้ดำเนินการก่อนหน้ากฎ ก.ตร. นี้ ใช้บังคับให้ถือเป็นการคัดเลือกหรือสอบแข่งขันตามที่ กฎ ก.ตร. นี้กำหนดข้อ ๖กรณีมีปัญหาเกี่ยวกับการคัดเลือกหรือการสอบแข่งขัน ให้ ก.ตร.วินิจฉัยชี้ขาดให้ไว้ ณ วันที่ ๑๔มิถุนายน พ.ศ. ๒๕๔๗พลเอก ชวลิต ยงใจยุทธรองนายกรัฐมนตรีปฏิบัติราชการแทน นายกรัฐมนตรีประธานกรรมการข้าราชการตำรวจกฎ ก.ตร. ว่าด้วยหลักเกณฑ์และวิธีการคัดเลือกหรือการสอบแข่งขันบุคคลเพื่อบรรจุเข้ารับราชการเป็นข้าราชการตำรวจ(ฉบับที่ ๒) พ.ศ. ๒๕๕๕[๔]ข้อ ๑ กฎ ก.ตร.นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ:- เหตุผลในการประกาศใช้กฎ ก.ตร. ฉบับนี้ คือเนื่องจากมีข้าราชการตำรวจผู้ปฏิบัติงานในหน้าที่ราชการแล้วเสียชีวิต หรือพิการหรือทุพพลภาพจนไม่สามารถปฏิบัติหน้าที่ราชการได้และถูกสั่งให้ออกจากราชการเพราะเหตุแห่งความพิการหรือทุพพลภาพนั้น ดังนั้น เพื่อเป็นการให้สิทธิประโยชน์และสงเคราะห์ช่วยเหลือแก่ข้าราชการตำรวจดังกล่าวและบุคคลในครอบครัวให้มีโอกาสเป็นข้าราชการตำรวจสมควรเพิ่มเติมเงื่อนไขในการบรรจุบุคคลเข้ารับราชการให้ครอบคลุมถึงทายาทของข้าราชการตำรวจผู้ปฏิบัติงานในหน้าที่ราชการที่พิการหรือทุพพลภาพจนไม่สามารถปฏิบัติหน้าที่ราชการได้และถูกสั่งให้ออกจากราชการด้วยจากเดิมที่กำหนดให้สิทธิประโยชน์และสงเคราะห์เฉพาะกรณีการบรรจุทายาทของข้าราชการตำรวจที่เสียชีวิตเนื่องจากการปฏิบัติหน้าที่ราชการเท่านั้น จึงจำเป็นต้องออกกฎ ก.ตร.นี้กฎก.ตร. ว่าด้วยหลักเกณฑ์และวิธีการคัดเลือกหรือการสอบแข่งขันบุคคลเพื่อบรรจุเข้ารับราชการเป็นข้าราชการตำรวจ(ฉบับที่ ๓) พ.ศ. ๒๕๕๙[๕]ข้อ๑ กฎ ก.ตร.นี้ให้ใช้บังคับตั้งแต่วันที่ ๑ ตุลาคม พ.ศ. ๒๕๕๙ เป็นต้นไปหมายเหตุ :-เหตุผลในการประกาศใช้กฎ ก.ตร. ฉบับนี้ คือโดยที่อัตราเงินเดือนของนักเรียนในสถานศึกษาของสำนักงานตำรวจแห่งชาติมีความแตกต่างจากนักเรียนของเหล่าทัพอื่นซึ่งได้รับเงินเดือนในอัตราที่มากกว่าจึงควรกำหนดให้เป็นไปในแนวทางเดียวกันและสอดคล้องกับสภาพเศรษฐกิจในปัจจุบัน ดังนั้น สมควรแก้ไขให้นักเรียนในสถานศึกษาของสำนักงานตำรวจแห่งชาติได้รับอัตราเงินเดือนที่สูงขึ้น จึงจำเป็นต้องออกกฎ ก.ตร. นี้นุสรา/ปรับปรุง๑๘ สิงหาคม ๒๕๕๙[๑] ราชกิจจานุเบกษา เล่ม ๑๒๑/ตอนพิเศษ ๒๕ ก/หน้า ๑/๒๑ มิถุนายน ๒๕๔๗[๒] ข้อ ๓ (๑)วรรคหนึ่ง แก้ไขเพิ่มเติมโดยกฎ ก.ตร. ว่าด้วยหลักเกณฑ์และวิธีการคัดเลือกหรือการสอบแข่งขันบุคคลเพื่อบรรจุเข้ารับราชการเป็นข้าราชการตำรวจ(ฉบับที่ ๓) พ.ศ. ๒๕๕๙[๓] ข้อ ๓ (๓) (ง)แก้ไขเพิ่มเติมโดยกฎ ก.ตร.ว่าด้วยหลักเกณฑ์และวิธีการคัดเลือกหรือการสอบแข่งขันบุคคลเพื่อบรรจุเข้ารับราชการเป็นข้าราชการตำรวจ(ฉบับที่ ๒) พ.ศ. ๒๕๕๕[๔] ราชกิจจานุเบกษา เล่ม ๑๒๙/ตอนที่ ๘๔ ก/หน้า ๑๐/๕ กันยายน ๒๕๕๕[๕] ราชกิจจานุเบกษา เล่ม ๑๓๓/ตอนที่ ๖๓ ก/หน้า ๑/๒๘ กรกฎาคม ๒๕๕๙